Author: koki
Last saved by: kovacsova
Company: Abyss Studios, Ltd.

Vznesené pripomienky v rámci medzirezortného pripomienkového konania

Stratégia bezpečnosti a ochrany zdravia pri práci v Slovenskej republike do roku 2020 a program jej realizácie na roky 2013 až 2015 s výhľadom do roku 2020 

Počet vznesených pripomienok, z toho zásadných | 41  / 14

Subjekt | Pripomienka | Typ | | Vyhodnotenie

MDVaRR SR

materiálu 
V bode 8 v druhom odseku za slová „štátny zdravotný dozor v pôsobnosti Ministerstva zdravotníctva Slovenskej republiky“ vložiť slová “štátny zdravotný dozor v pôsobnosti Ministerstva dopravy, výstavby a regionálneho rozvoja Slovenskej republiky (ďalej len „MDVRR SR“)“ 

Odôvodnenie: 
Podľa § 7 písm. j) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov štátny zdravotný dozor vykonáva aj MDVRR SR ako orgán verejného zdravotníctva mimo rezortu zdravotníctva v organizáciách železničnej, cestnej, leteckej a vodnej dopravy a v oblasti poštových služieb a elektronických komunikácií na území SR.

Z

A

MDVaRR SR

materiálu 
V bode 9 v časti A v úlohe č. 7 v odseku „Spolupracujúci“ doplniť skratku „MDVRR SR“. 

Odôvodnenie: 
MDVRR SR realizuje prostredníctvom útvaru vedúceho hygienika rezortu uvedené aktivity v plnom rozsahu v organizáciách rezortu.

Z

A

MDVaRR SR

materiálu 
V bode 9 v časti A v úlohe č. 8 doplniť nový odsek v znení:„Spolupracujúci: MDVRR SR“ 

Odôvodnenie: 
MDVRR SR realizuje prostredníctvom útvaru vedúceho hygienika rezortu uvedené aktivity v plnom rozsahu v organizáciách rezortu.

Z

A

MDVaRR SR

materiálu 
V bode 9 v časti H v úlohe č. 2 v odseku „Zodpovedný“ vypustiť skratku „MDVRR SR“ 

Odôvodnenie: 
Pôsobnosť MDVRR SR v oblasti koordinácie štrukturálnych fondov EÚ prešla od 1. 4. 2013 na Úrad vlády SR

Z

A

MDVaRR SR

predkladacej správe 
v treťom odseku vložiť za slovo „2012“ čiarku a slová „ktorá bola schválená uznesením vlády SR č. 114 z 20. februára 2008“

O

A

MDVaRR SR

predkladacej správe 
vypustiť posledný odsek alebo ho prepracovať 

Odôvodnenie: 
Uznesenie vlády SR č. 838/2002 zo 7.8.2002 bolo zrušené uznesením vlády SR č. 114 z 20. februára 2008 ku koncepcii bezpečnosti a ochrany zdravia pri práci v SR na roky 2008 až 2012. Ak Koordinačný výbor pre BOZP pôsobí ako poradný orgán pri Ministerstve práce, sociálnych vecí a rodiny SR, nevykonáva svoju činnosť podľa predmetného uznesenia.

O

A

MDVaRR SR

materiálu 
V bode 9 v časti A v úlohe č. 5 a v časti B v úlohe č. 3 nahradiť slovo „zdravia“ slovom „zdravotníctva“. 

Odôvodnenie: 
Zosúladenie s § 1 písm. g) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.

O

A

MDVaRR SR

materiálu 
V bode 9 v časti E vypustiť slová „bezpečnosti cestnej premávky“ 

Odôvodnenie: 
Oblasť bezpečnosti cestnej premávky je osvetová, vzdelávacia a propagačná činnosť medzi širokou verejnosťou a svojou činnosťou nezasahuje, ani nevytvára súvis s bezpečnosťou v oblasti ochrany zdravia pri práci. Cieľovou skupinou sú účastníci cestnej premávky (deti všetkých vekových skupín, dospelí, seniori, vodiči, cyklisti, motocyklisti), nie jednotlivci ako zamestnanci, ktorí sú povinní dodržiavať pravidlá týkajúce sa bezpečného výkonu práce na pracovisku.

O

A

MDVaRR SR

návrhu uznesenia vlády SR 
vložiť za bod B. nový bod C. v znení: 
„C. zrušuje sa uznesenie vlády SR č. 114 z 20. februára 2008 ku koncepcii bezpečnosti a ochrany zdravia pri práci v Slovenskej republike na roky 2008 až 2012“. Doterajší bod C. označiť ako bod D.

O

N

Uznesenie vlády SR č. 114 z 20. februára 2008 ku koncepcii bezpečnosti a ochrany zdravia pri práci v Slovenskej republike na roky 2008 až 2012 bolo prijaté na realizáciu predmetnej koncepcie, ktorá skončila roku 2012. So skončením platnosti koncepcie skončila teda aj platnosť tohto uznesenia vlády SR a nie je potrebné jeho zrušenie.

MDVaRR SR

návrhu uznesenia vlády SR 
v časti B.2. až B.4. doplniť slová „ministrovi dopravy, výstavby a regionálneho rozvoja“

O

A

MH SR

Doložka vplyvov 
Doložka vybraných vplyvov na rozpočet verejnej správy k tomuto strategickému dokumentu má vychádzať z komplexnej analýzy vplyvov na rozpočet verejnej správy, zamestnanosť a financovanie návrhu, podľa jednotlivých subjektov verejnej správy, ktoré pôsobia v oblasti BOZP. Nakoľko podľa časti 3.2. stratégie sa predpokladá zlepšenie personálnych a materiálových podmienok pre kvalitné a efektívne fungovanie orgánov inšpekcie práce, ako aj ostatných orgánov dozoru (Hlavný banský úrad), je potrebné kvantifikovať a vyčleniť príslušné finančné prostriedky pre realizáciu úloh uvedeného materiálu a uviesť do doložky vplyvov dopady na rozpočet verejnej správy.

Z

A

Znenie textu je upravené.

MK SR

Odoslané bez pripomienok 
Odoslané bez pripomienok

O

MO SR

Odoslané bez pripomienok 
Odoslané bez pripomienok

O

MPRV SR

Odoslané bez pripomienok 
Odoslané bez pripomienok

O

MS SR

Všeobecne 
Na základe Organizačného poriadku Ministerstva spravodlivosti Slovenskej republiky (ďalej len „MS SR“) čl. 52 písm. l) oddelenie hospodárskej správy a registratúry „zabezpečuje a vykonáva agendu požiarnej ochrany a agendu bezpečnosti a ochrany zdravia pri práci zamestnancov, vedie evidenciu požiarnej knihy a evidenciu pracovných úrazov“. Uvedenú agendu zabezpečuje jeden zamestnanec technik bezpečnosti a ochrany zdravia pri práci (ďalej len „BOZP“) a požiarnej ochrany (ďalej len „PO“) na úrovni zamestnávateľa t.j. MS SR. 

Zamestnávateľ podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov je povinný sústavne kontrolovať a vyžadovať dodržiavanie právnych predpisov a ostatných predpisov na zabezpečenie bezpečnosti a ochrany zdravia pri práci, zásad bezpečnej práce, ochrany zdravia pri práci a bezpečného správania na pracovisku a bezpečných pracovných postupov, najmä kontrolovať stav bezpečnosti a ochrany zdravia pri práci vrátane stavu bezpečnosti technických zariadení. Na ten účel v intervaloch určených osobitnými predpismi zabezpečovať kontrolu, meranie a hodnotenie faktorov pracovného prostredia, úradné skúšky, odborné prehliadky a odborné skúšky vyhradených technických zariadení, riadne používanie osobných ochranných pracovných prostriedkov, ochranných zariadení a iných ochranných opatrení. 

Úlohy, ktoré sa navrhuje adresovať MS SR, vykazujú taký rozsah, že v súčasnosti nie je možné, aby ich mohol realizovať zamestnanec BOZP a PO na odbore hospodárskej správy a prevádzky MS SR. Poukazujeme na fakt, že ide o dlhodobé koncepčné úlohy. MS SR by muselo mať na ich realizáciu určený buď organizačný útvar alebo niekoľkých zamestnancov. Stratégia neuvádza, či budú zvýšené výdavky aj v praxi hradené z rozpočtu. 

Slovo „zaistenie“ odporúčame nahradiť v celom teste slovom „zabezpečenie.“ Pojem „zaistenie“ sa v právnom poriadku používa najmä pre oblasť trestného práva.

O

CA

Znenie druhého odseku ôsmeho bodu je upravené.
Slovné spojenie „zaistenie bezpečnosti a ochrany zdravia pri práci“ je zaužívané v zákone č. 124/2006 Z. z. o bezpečnosti a ochrane zdravia pri práci  a o zmene a doplnení niektorých zákonov v znení neskorších predpisov.

MS SR

K vlastnému materiálu - k úvodu  
V úvode sa okrem iného odkazuje na Zákonník práce. Ponechávame na zváženie predkladateľa prehodnotiť, či sa vzhľadom na prechod kompetencií v oblasti štátnozamestnaneckých vzťahov a vzťahov pri výkone práce vo verejnom záujme bude naďalej postupovať len podľa Zákonníka práce. A tiež či sa nebude uvažovať o spoločnej úprave v rámci verejnej správy; zákonník práce by bol v takom prípade adresovaný najmä voči súkromnému sektoru.

O

A

MS SR

K vlastnému materiálu - k časti 3 
Ponechávame na zváženie predkladateľa doplniť medzi priority Stratégie BOZP aj oblasť ekológie - životného prostredia. Prípadne explicitne doplniť medzi priority aj osobitnú starostlivosť voči zamestnancom: zdravotne postihnutým, tehotným ženám, mladistvým.

O

N

Navrhovaná stratégia je špecificky orientovaná len na problematiku bezpečnosti a ochrany zdravia pri práci. Navrhované rámcové priority a zásady sa týkajú všetkých zamestnancov, teda aj osobitných skupín zamestnancov.

MS SR

K vlastnému materiálu - k časti 6 
Slovo „zákony“ odporúčame nahradiť slovami „právne predpisy.“ Tento širší pojem subsumuje nielen zákony, ale i všeobecne záväzné právne predpisy.

O

A

MS SR

K vlastnému materiálu - k časti 7 
V časti financovanie úloh sa v rámci možných zdrojov uvažuje aj o nadáciách a daroch. Ide o značne neistý a nepredvídateľný zdroj krytia. Vyvstáva tu diskutabilná otázka, nakoľko bude v praxi možné zabezpečiť reálne financovanie úloh z týchto zdrojov.

O

N

Text posledného odseku 7. bodu bol upravený. Uvádzané zdroje sa predpokladajú použiť pri vydávaní odborných a popularizačných tlačených materiálov určených odbornej a laickej verejnosti.

MS SR

K vlastnému materiálu - k časti 9 úloha A.2 
Odporúčame vypustiť požiadavku informovať verejnosť okrem nových právnych predpisoch v oblasti BOZP aj o tzv. „ostatných predpisoch“. Ide o vnútorné (interné) riadiace akty toho ktorého zamestnávateľa. 
Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov neustanovuje medzi kompetenciami určenými pre MS SR oblasť BOZP. Nepovažujeme za vecne opodstatnené, aby bola táto úloha adresovaná MS SR. Navrhujeme vypustiť rezort spravodlivosti zo skupiny „zodpovedných“ subjektov na plnenie úlohy A.2.

O

N

Text druhého odseku 8. bodu bol upravený tak, aby bolo zrejmé kto plní príslušné úlohy v rezorte spravodlivosti.  Slovné spojenie „ostatné predpisy na zaistenie bezpečnosti a ochrany zdravia pri práci“ je použité v súlade s § 39 Zákonníka práce.

MS SR

K vlastnému materiálu - k časti 9 úloha A.5 
MS SR nie je gestorom právnych predpisov v oblasti BOZP. Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov neustanovuje medzi kompetenciami určenými pre MS SR oblasť BOZP. Nepovažujeme za relevantné, aby bola táto úloha adresovaná nášmu rezortu. Navrhujeme vypustiť rezort spravodlivosti zo skupiny „zodpovedných“ subjektov na plnenie úlohy A.5. 
Táto pripomienka je zásadná.

Z

A

MS SR

K vlastnému materiálu - k časti 9 úloha A.6 
Považujeme za potrebné upozorniť na skutočnosť, že MS SR nedisponuje špeciálne vyčlenenou „databázou“ na sledovanie súdnych rozhodnutí v oblasti BOZP. Súdne rozhodnutia sú zverejňované v systéme Jednotného automatizovaného systému právnych informácií (JASPI), v systéme EPI, v Zbierke stanovísk Najvyššieho súdu Slovenskej republiky a rozhodnutí súdov Slovenskej republiky. Navrhujeme vypustiť úlohu A.6. 
Táto pripomienka je zásadná.

Z

A

MS SR

K vlastnému materiálu - k časti 9 úlohy A.9, A.10, A.14 
Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov neuvádza medzi kompetenciami určenými pre MS SR oblasť BOZP. Nepovažujeme za opodstatnené, aby boli tieto úlohy adresované MS SR. Navrhujeme vypustiť rezort spravodlivosti zo skupiny „zodpovedných“ subjektov na plnenie úloh A.9, A.10 a A.14. 
Táto pripomienka je zásadná.

Z

A

MS SR

K vlastnému materiálu - k časti 9 úlohy B.1, B. 2, B.3, E.1, E.5 
Pripomienka rovnaká ako bodom A.9, A.10, A.14.

O

A

MS SR

K návrhu uznesenia 
V názve odporúčame nahradiť slová „k materiálu stratégia“ slovami „k návrhu Stratégie.“ 
V bode A.1 je potrebné vypustiť slová „A.1.“ z dôvodu duplicity.

O

A

MS SR

K návrhu komuniké 
Slová „materiálu stratégia“ navrhujeme vypustiť z dôvodu nezrozumiteľnosti a nahradiť slovami „návrh Stratégie.“

O

A

MŠVVaŠ SR

vlastný materiál, časť 9.  
Podčasť F. v bode 2. Programu realizácie stratégie BOZP: dovoľujeme si nesúhlasiť s určením Ministerstva školstva, vedy, výskumu a športu Slovenskej republiky ako zodpovedného subjektu pri ustanovení Rady pre vzdelávanie a výskum v oblasti BOZP, pre vypracovanie jej štatútu a pre zapojenie výskumných pracovísk, univerzít a sociálnych partnerov do jej činnosti. MŠVVaŠ SR naopak nenamieta proti jeho určeniu za spolupracujúci subjekt v otázkach vzdelávania a komunikácie so vzdelávacími inštitúciami. 
Odôvodnenie: 
1. Ustanovenie spomínanej rady a vydanie jej štatútu je plne vo vecnej pôsobnosti predkladateľa: MŠVVaŠ SR nemá pripomienku k vzniku uvedeného poradného orgánu a je pripravené pripomienkovať návrh štatútu v legislatívnom procese. 
2. Vzhľadom na vecnú pôsobnosť predkladateľa pre oblasť BOZP, skutočnosť, že rada bude pôsobiť na rezortnej, nie vládnej úrovni a vzhľadom na autonómiu väčšiny dotknutých vzdelávacích inštitúcií, práve status spolupracujúceho subjektu zabezpečí efektívny podiel MŠVVaŠ SR na rozvoji výskumu a vzdelávania v oblasti BOZP.

O

A

MZVaEZ SR

Odoslané bez pripomienok 
Odoslané bez pripomienok

O

MŽP SR

Odoslané bez pripomienok 
Odoslané bez pripomienok

O

NBÚ

Odoslané bez pripomienok 
Odoslané bez pripomienok

O

RUZ

Postoj RÚZ k predkladanému materiálu 
Predložená stratégia BOZP stručne hodnotí dosiahnutý stav v oblasti BOZP v Slovenskej republike, formuluje priority, opatrenia a úlohy, ktorými sa na celoštátnej úrovni podporí najmä starostlivosť zamestnávateľov o významné segmenty v oblasti BOZP, ktoré podmieňujú alebo vplývajú na BOZP. Pripomienky RÚZ k predloženej stratégií smerujú k formulácií prevenčnej povinnosti v tejto stratégií, pozícií RÚZ pri plnení niektorých úloh a k formulácií úloh obsahujúcich budúce legislatívne zmeny v tejto oblasti.

O

RUZ

1. Zásadná pripomienka k bodu 3. - Priority stratégie BOZP  
RÚZ navrhuje v časti vymenúvajúcej zásady, ktoré je potrebné uplatňovať v záujme efektívnej aplikácie opatrení na zaistenie BOZP u zamestnávateľov, doplniť znenie 1. odrážky nasledovne: 

„prevencia má prednosť pred odškodňovaním pracovného úrazu, choroby z povolania a pred pracovnou rehabilitáciou na udržanie pracovnej schopnosti po úraze, alebo pri chorobe súvisiacej s prácou“ 

Odôvodnenie: 
Medzi Priority stratégie BOZP v záujme efektívnej aplikácie opatrení na zaistenie BOZP má patriť nielen zásada, že: prevencia má prednosť pred odškodňovaním pracovného úrazu a pred pracovnou rehabilitáciou, ale by mala patriť aj zásada, že prevencia má prednosť pred odškodnením aj choroby z povolania. Pri vzniku choroby z povolania musí zamestnávateľ vyradiť zamestnanca z rizika, ktoré bolo príčinou choroby z povolania, teda z pracovnej činnosti, ktorú doteraz zamestnanec vykonával, a tak zamestnávateľ príde o zamestnanca, ktorý je už zaučený a má dlhodobú prax v danom odbore. Pre zamestnanca, zamestnávateľa, aj pre štát, je výhodnejšie zamerať sa na prevenciu ako riešiť následok, t.j. odškodňovanie choroby z povolania a s tým spojené ďalšie povinnosti. Pracovná rehabilitácia má za cieľ udržanie pracovnej schopnosti v pôvodnom, alebo inom pracovnom zaradení.

Z

A

RUZ

2. Zásadná pripomienka k bodu 9. - PROGRAM REALIZÁCIE stratégie BOZP, časti A, bod 9,  
RÚZ navrhuje doplniť medzi spolupracujúce subjekty aj zamestnávateľské zväzy a KOZ. 

Odôvodnenie: 
Organizovať pracovné stretnutia odborníkov v oblasti BOZP bez účasti zástupcov zamestnancov a najmä zamestnávateľov považujeme za zvláštne, najmä ak má ísť o zlepšenie implementácie právnych predpisov a ostatných predpisov na zaistenie BOZP v praxi.

Z

A

RUZ

3. Zásadná pripomienka k bodu 9. - PROGRAM REALIZÁCIE stratégie BOZP, časti D, bod 1,  
RÚZ navrhuje vyňať RÚZ spomedzi zodpovedných subjektov. 

Odôvodnenie: 
Túto úlohu nie možné z pohľadu zamestnávateľských zväzov vyhodnocovať. Dá sa vyhodnotiť len za jednotlivé právne subjekty. Zamestnávateľské organizácie a zväzy môžu tému BOZP propagovať, ale to už je zadefinované v ostatných bodoch Programu realizácie.

Z

A

RUZ

4. Zásadná pripomienka k bodu 9. - PROGRAM REALIZÁCIE stratégie BOZP, časti D, bod 2,  
RÚZ navrhuje vyňať RÚZ spomedzi spolupracujúcich subjektov a taktiež navrhujeme doplniť pred slová „nezávislým auditom“ slovo dobrovoľným 

Odôvodnenie: 
Túto úlohu nie možné z pohľadu zamestnávateľských zväzov vyhodnocovať. Dá sa vyhodnotiť len za jednotlivé právne subjekty. Zamestnávateľské organizácie a zväzy môžu tému BOZP propagovať, ale to už je zadefinované v ostatných bodoch Programu realizácie. Taktiež navrhujeme, aby bolo v uvedenom bode pred slová „nezávislým auditom“ doplnené slovo „dobrovoľným“. RÚZ by zásadne nesúhlasila s akoukoľvek formou povinného externého auditu.

Z

A

RUZ

5. Zásadná pripomienka k bodu 9. - PROGRAM REALIZÁCIE stratégie BOZP, časti D,  
RÚZ navrhuje doplniť nový bod 3., ktorý znie: 

„Pripraviť legislatívnu úpravu zákona č. 461/2003 Z. z. o sociálnom poistení v znení neskorších predpisov, ktorým sa úrazové poistenie v zákone doplní o uplatnenie výšky zľavy a prirážky k poistnému a zabezpečeniu preventívnych aktivít financovaných z prostriedkov úrazového poistenia odvádzaného zamestnávateľmi.“ 

Odôvodnenie: 
Jednalo by sa o účinný stimulačný nástroj schopný pozitívne ovplyvňovať zamestnávateľov 
preventívnymi nástrojmi.

Z

N

MPSVR SR v súčasnosti predkladá na medzirezortné pripomienkové konanie návrh zákona, ktorým sa mení a dopĺňa zákon č. 461/2003 Z. z. o sociálnom poistení a o zmene a doplnení niektorých zákonov, v ktorom sa navrhuje odložiť účinnosť použitia zliav a prirážok k poistnému úrazového poistenia.  Táto novela je predpokladom na prípravu ďalších zmien sociálneho poistenia vrátane úrazového poistenia, a to aj v spojitosti so zmenami odvodov.
Pri každoročnom vyhodnotení plnenia úloh stratégie BOZP sa predpokladá jej aktualizácia. Navrhované doplnenie stratégie BOZP  môže v budúcnosti nadväzovať na uvádzanú novelu zákona a aktuálny vývoj podmienok

Rozpor nebol odstránený na rozporovom konaní uskutočnenom dňa 17. júna 2013.

RUZ

6. Zásadná pripomienka k bode 9. - PROGRAM REALIZÁCIE stratégie BOZP, časti G - Predpisy na zaistenie BOZP 
RÚZ navrhuje doplniť nový bod 1. V nasledovnom znení: 

„1. Aktualizovať legislatívu SR tak, aby bola v súlade s legislatívou EÚ a podmienkami v SR. 
Termín: 2014 a priebežne 
Zodpovedný: MPSVaR SR, MZ SR“ 

Odôvodnenie: 
Vývoj legislatívy EU predstavuje dynamický proces a legislatíva SR by mala byť operatívne v súlade s platnou legislatívou EU. Aktualizácia legislatívy v oblasti Stratégie bezpečnosti a ochrany zdravia pri práci v SR patrí do kompetencie najmä MPSVaR a MZ SR.

Z

N

Návrh je všeobecným konštatovaním, ak budú výhrady konkretizované, možno sa nimi zaoberať. Ministerstvá uvádzané v návrhu nemajú kompetencie na realizáciu široko koncipovaného návrhu.
Prijímané právne predpisy Slovenskej republiky vždy musia byť v súlade s právne záväznými aktmi EÚ a so záujmami Slovenskej republiky.

Rozpor nebol odstránený na rozporovom konaní uskutočnenom dňa 17. júna 2013.

SOCP

Odoslané bez pripomienok 
Odoslané bez pripomienok

O

ZVJS

Pripomienka k prvému bodu návrhu (SÚČASNÝ STAV BOZP V SLOVENSKEJ REPUBLIKE) 
Druhá a tretia veta druhého odseku prvého bodu návrhu znie: 

„Nedostatok finančných prostriedkov sa najmä vo výrobných sektoroch prejavuje v tom, že zamestnávatelia prestávajú zaisťovať BOZP. Šetrí sa na výchove k bezpečnej práci, zabezpečovaní úradných skúšok, odborných prehliadok a odborných skúšok technických a vyhradených technických zariadení, nevykonáva sa údržba, neodstraňujú sa zistené nedostatky, staré technológie sa nenahrádzajú novými a bezpečnejšími a podobne.“. 

Odôvodnenie: 

Doplnenie slov „zamestnávatelia“, „úradných skúšok“ a „odborných“ je odôvodnené terminológiou používanou v oblasti bezpečnosti a ochrany zdravia pri práci.

O

A

ZVJS

Pripomienka k štvrtému bodu návrhu (SPOLUPRÁCA V OBLASTI BOZP) 
Druhá veta ôsmeho odseku štvrtého bodu návrhu znie: 

„Okrem zastúpenia Ministerstva práce, sociálnych vecí a rodiny Slovenskej republiky (ďalej „MPSVR SR“) v Poradnom výbore pre bezpečnosť a ochranu zdravia pri práci zriadený pri Európskej komisii (ďalej len „Poradný výbor EÚ pre BOZP“) je dôležitá aj účasť zástupcu Hlavného banského úradu v stálej pracovnej skupine pre bezpečnosť práce v baniach pôsobiacej v Poradnom výbore EÚ pre BOZP a zaoberajúcej sa otázkami BOZP v banských prevádzkach.“. 

Odôvodnenie: 

Zosúladenie označenia Poradného výboru EÚ pre BOZP v slovenskom jazyku s názvom výboru v anglickom jazyku (Advisory Committee on Safety and Health at Work, ACSH).

O

A

ZVJS

Pripomienka k ôsmemu bodu návrhu (PRESADZOVANIE UPLATŇOVANIA STRATÉGIE BOZP) 
V druhom odseku ôsmeho bodu návrhu sa slovo „správy“ nahrádza slovom „stráže“ a slovo „Colného“ sa nahrádza slovom „Finančného“. 

Odôvodnenie: 

Zosúladenie označení použitých v návrhu so zákonom č. 4/2001 Z. z. o Zbore väzenskej a justičnej stráže v znení neskorších predpisov a zákonom č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov v znení neskorších predpisov.

O

A

Vysvetlivky  k použitým skratkám v tabuľke:
O – obyčajná
Z – zásadná